عباس بن فرناس

أبو لقاسم عباس بن فرناس بن ورداس التاكرني، لمعروف ب عباس بن فرناس (مزيود ف جوايه 809 ؤلا 810، توفى ف 887) هوّ عالم موسوعي و موهنديس أندلوسي."Ibn Firnas ('Abbâs)" by Ahmed Djebbar, Dictionnaire culturel des science, by Collective under the direction of Nicolas Witkowski, Du Regard Editions, 2003, .Lynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p. 97-111 [100]:  عندو إسهامات ف بزاف د لمجالات بحال لفلك، لهندسة (لانجينيوري)، الطب، الشيمي، و تا لمزيكة و الشيعر ب لعربية. كيڭولو الروايات بلي دار تجارب ديال الطيران.How Invention Begins: Echoes of Old Voices in the Rise of New Machines By John H. LienhardLynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p. 97-111 [100f.]

بن فرناس صاوب آلة لي كاتبيّن لحاراكة ديال النجوم و لكواكب. ختارع تا طريقة د لمصاوبة ديال الجاج بلا لون، زيادة على عدسات ديال التكبار على ود لقراية لي كانو كيتسماو لحجرات د لقراية، و لي كانو مخدّمين قبل مايتّختارعو النضاضر.

 لأصل ديالو 
عباس بن فرناس تّولد ف رونضة، و كبر د قرطبة. جدودو كانو شاركو ف الجيش لإسلامي لي دخل ل إيبيريا.Nicolas Witkowski (dir.) et al., , Paris, Editions du Regard ; Éditions du Seuil, 2001, 441 p. لمعلومات لبيوڭرافية عليه قليلة، ولاكين أغلب الروايات متافقين بلي كان كيتّعتابر مولى من عند لأمويين، و بلي لأصل ديالو كان أمازيغي من شمال إفريقيا. التوارخي لمصري صلاح الدين الصفدي ڭال بلي عباس بن فرناس كان تحديداً من أصل مغريبي.

 لأعمال ديالو 
عباس بن فرناس معروف ب مجموعة د لإكتشافات و لإختراعات بحال:

 لحجرات د لقراية: حجرات د الجاج كيكبّرو لكتابة و كيعاونو ف لقراية، لي نتاشر لإستعمال ديالهوم قبل مايبانو النضاضر ف لقرن 13.
 آلة لي كاتسيميلي لحاراكة د النجوم و لكواكب.
 پروصي ديال تقطاع لكوارتز لي خلا لأندالوس ماتبقاش محتاجة تصيفطو تال مصر باش يتم التقطيع ديالو.
 عرّف لأندالوسيين ب لكتاب لهندي ديال لفلك السندهند لي كان عندو تأتير كبير ف ؤروپا.
 دار الديزاين ديال ساعة د لما تسمات "الميقاتة".Marshall Cavendish Reference. Illustrated Dictionary of the Muslim World. Marshall Cavendish, 2010  p.106.
 دار پروطوتيپ ديال ميطرونوم (جهاز كيضبط لإيقاع د الصوت).

 محاولات د الطيران 
التوارخي أحمد لمقري التلمساني كتب على بن فرناس، 7 قرون بعد لموت ديالو،Lynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p. 97-111 [101] بلي "غطا راسو ب الريش، و ركّب جوج جناوح، و نقز من بلاصة عالية باش يجرب يطير بحال الطيور". التجربة على حساب لمقري فشلات و تّضرب ف ضهرو حيت بن فرناس نسى بلي يركّب زنطيط. لمقري ڭال بلي عتامد ف لكتابات ديالو على "بزاف د لمصادر لقدام لي مابقاوش متوفرين"، ولاكين هاد الرواية ب التحديد ماعطا عليها تا شي مصدر، من غير مقطع ف قصيدة ديال شاعر أندالوسي سميتو مؤمن بن سعد. ماكاين تا شي مصدر أخور كيتبت بلي عباس بن فرناس دار هاد التجربة كيما وصفها لمقري.Lynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p. 97-111 [101]: 

 تأتير ديالو 
ف 1973، تدار تمتال ل عباس بن فرناس من تصميم النحات لعراقي بدري السمرائي ف لمطار الدولي ديال بغداد. ف 1976، لإتحاد لعالمي د لفلك قرر باش يسمي حفرة ف لقامار على بن فرناس. ف 2011، واحد لقنطرة على واد لوادي لكبير (ب السپنيولية Guadalquivir) تسمات على عباس بن فرناس. و كاينة تا شركة "فرناس للطيران" Firnas Airways لبريطانية لي مسمية عليه.

 مصادر 

تصنيف:وفيات 887
تصنيف:زيادة ف لقرن 9
تصنيف:طبيب أندالوسي
تصنيف:مخترع ديال دوزان د الصيونص أندالوسي
تصنيف:شاعر أندالوسي
تصنيف:زيادة 810